Kamu bisa jelasin ke aku soal Unsur nadir bumi dalam bahasa melayu?

Berdasarkan takrifan oleh IUPAC, unsur nadir bumi atau logam nadir bumi merupakan set tujuh belas unsur kimia dalam jadual berkala, khususnya lima belas lantanoid tambah skandium dan itrium. Skandium dan itrium di anggap unsur nadir bumi kerana ia cenderung terhasil pada mendakan bijih yang sama seperti lantanoid dan mempamerkan ciri-ciri kimia yang sama.

Di sebalik nama mereka, unsur nadir bumi (kecuali prometium yang radioaktif) banyak terdapat di kerak Bumi, dengan serium merupakan unsur yang ke-25 terbanyak dengan 68 bahagian per juta (sama seperti tembaga). Bagaimanapun, disebabkan ciri-ciri geokimia, unsur nadir bumi biasanya tersebar dan tidak terdapat dalam bentuk terkumpul dan mudah digunakan secara ekonomi dalam kepadatan yang tinggi dengan itu dikenali sebagai galian nadir bumi. Disebabkan oleh jarangnya mineral-mineral ini (sebelum ini digelar "tanah") yang membawa kepada istilah "nadir bumi". Galian seperti itu yang pertama dijumpai adalah gadolinit, sebatian kimia terdiri dari serium, itrium, besi, silikon dan unsur lain. Galian ini digali dari lombong di kampung Ytterby di Sweden; sebagaimana kebanyakan unsur nadir bumi dinamakan sempena tempat ia dilombong.